hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu de fr hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
Így adj el egyedi terméket online! - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Egyéb funkciók és megoldások
Így készíts egyedi kinézetet!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így adj el egyedi terméket online!
Sokan azt gondolják, hogy egy általános webáruházmotorral nehéz egyedi termékeket eladni. Az van a köztudatban, hogy ahhoz mindenképpen egyedi fejlesztés szükséges. Persze, ha komplex tervezőszoftverre van szükség, akkor elengedhetetlen a nagyobb befektetés. Azonban az Unas rendszerben több száz olyan webshop működik, ahol vevői megrendelésre készítik el a termékeket.
Ehhez mutatunk most beépített funkciókat és lehetőségeket, de nem csak egyedi termékekre térünk ki, hanem mutatunk olyan megoldásokat is, amellyel vásárló regisztrációhoz és megrendelésekhez is kérhetsz be egyedi adatokat.
A vásárló paramétert akkor érdemes alkalmazni, ha megrendelésektől függetlenül van szükséged valamilyen egyedi adatra a vásárlóidtól. Ilyen például, hogy honnan értesült a webáruházról, rendelkezik-e klubtagsági kártyával, van-e partnerkódja offline csatornából, mikor van a születésnapja, stb.
A Beállítások / Vásárlási folyamat / Vásárló paraméterek menüben hozhatod létre a vásárló paramétereidet, ami többféle lehet. Lehet szöveges mező, ahova bármit beírhat a látogató vagy választási lehetőség előre rögzített lehetőségekből. Kötelezővé is teheted a vásárló számára a válaszadást, de olyan paramétert is készíthetsz, amit nem ő ad meg, hanem az admin felületen lehet kitölteni. Ezek között is van a vevő számára látható és nem látható típus.
A megrendelés paraméter nagyban hasonlít a vásárló paraméterhez annyi különbséggel, hogy egy konkrét megrendeléshez kapcsolódik és több lehetőséget kínál. A megrendelés teljesítéséhez kérhetsz be egyéb kiegészítő adatokat ezzel a funkcióval. A beállításokat a Beállítások / Vásárlási folyamat / Megrendelés paraméterek menüben találod.
Típusait tekintve lehet szabadszavas beviteli mező, előre megadott lehetőségekből választás, dátum megadás és fájlfeltöltés. Az első két verziót nem kell magyarázni. A dátum típus arra való, ha esetleg az szeretnéd megkérdezni a vásárlótól mikorra kéri a rendelést, ő azt megadhatja a rendelés során. Illetve ha olyan típust állítasz be, hogy az admin felületen te adod meg és a vásárló láthatja a profiljában, akkor arról tájékoztathatod, hogy mi a várható beérkezés vagy kiszállítás dátuma.
A fájlfeltöltés pedig arra alkalmas, hogy ha egy megrendelés teljesítéséhez szükséges valamilyen fájl, azt ezzel feltöltheti a vásárlód. Ez már alkalmas lehet fotók, képek feltöltésére, ami nyomdai tevékenységnél, gravírozásnál elengedhetetlen lehet. Fontos azonban tudni, hogy ez a fájl a megrendeléshez fog kapcsolódni, nem egy konkrét termékhez a rendelésben, de erre is van megoldás.
Vásárló által megadható termékparaméterek
Azt már mindenki tudja, hogy termékparaméter nélkül nincs webáruház, hiszen a legtöbb funkció ezekre épül. Ezekkel ismerhetők meg a legfőbb termékadatok, ezekkel lehet szűrni, összehasonlítani és navigálni az altípusok között. A termékparaméterek egyik speciális típusa, aminek a vásárló adhat meg értéket. Ez alkalmas arra, hogy termékhez kapcsolódóan, akár egy rendelésen belül több terméknél is megadható legyen a gyártáshoz szükséges minden adat. Ugyanúgy a termék oldalán jelennek meg ezek is, mint a többi paraméter, de itt vevői interakcióra van szükség a kosárba helyezéshez.
A fenti képen az Antares kinézetcsaládban működő webshopon jól látható néhány ilyen típusú termékparaméter. Természetesen a többi választható kinézetcsalád is támogatja ezt a funkciót. Szín paraméter mentén összevont terméket látunk, egy női pólót, amire saját fénykép nyomtatása kérhető. Itt a vásárlói termék paraméterek kombinálva vannak még változatokkal is. A Beállítások / Termék adatok / Termék paraméterek menüben kell létrehoznod a kívánt paramétereket, amelyeket a termékek szerkesztésénél az Adatok, paraméterek fülön adhatsz hozzá. Ez tehát termékenként változhat, minden termékhez azt a paramétert add hozzá, amelyik szükséges az egyedi kivitelezéshez.
Talán a legfontosabb elem a fájlfeltöltő mező. Jelen esetben a pólóra nyomtatandó fotó, ábra vagy bármilyen képfájl feltöltésére nyílik lehetőség. Amennyiben több fájlra is szükséged van a gyártáshoz, több mezőt is elhelyezhetsz a termékoldalra. Ilyen a példában a póló elejére és hátuljára kerülő tartalom. Hogy kapod meg a fájlt? A feltöltött fájl egyrészt bekerül webshop fájlkezelőjébe, másrészt természetesen a megrendelés részleteinél, valamint a visszaigazoló emailben, az egyes termékek alatt is megtalálhatóak link formájában. Így egy kattintással megtekintheted, hogy mit mellékelt a vásárló a megrendelésében a termékhez.
A termékhez is kialakíthatsz szövegbeviteli mezőt. Ez általában akkor hasznos, ha valamilyen feliratozást, gravírozást vállalsz, amihez itt adhatja meg a vásárló a kívánt szöveges tartalmat. Alkalmazhatod akkor is, ha bármilyen megjegyzést, elképzelést, leírást vársz a vevőidtől és azok egy konkrét termékhez kapcsolódnak és nem általános megrendelés megjegyzésről van szó. A megadott szöveg szintén megjelenik a megrendelés részleteiben és a visszaigazoló emailben.
Kiválasztás előre beállított értékekből
Ha a terméknek vagy a kivitelezésnek olyan paramétere van, amitől nem függ az ár, sem a raktárkészlet, használhatod a legördülő típust. Itt az általad előre beállított értékek közül választhat a vásárló. Ilyen opció lehet a méret, a szín, hogy fényes nyomtatást kér vagy mattot, feliratozás betűtípusa, betűmérete, pozíciója, stb. Ebből a paraméterből korlátlan számút létrehozhatsz, így a termékvariációk végtelen kombinációja jöhet létre. Viszont ha az egyes változat ára különbözik az alapártól vagy külön szeretnéd kezelni a raktárkészletét a változatoknak, akkor használd a változatkezelést inkább.
Paraméter kombinálva változatokkal és összevonással
Szintén a fenti példán mutatjuk be a vásárló által megadható paraméterek kombinálását a változatokkal és összevonással. A póló kettő termékként lett rögzítve, aminek a színparamétere fekete és fehér. A két típus összevonásra került, így mindkettő adatlapján megjelent a színválasztó lehetőség. Ez látható a jobb oldali szekció tetején. Ezt követően az előbb ismertetett fájlfeltöltés mezők következnek, majd egy megjegyzés mező. Utána a póló méretét kell kiválasztania a vásárlónak. Itt jelenleg változatkezelést látunk, mivel a nagyobb méret drágább, tehát felár van hozzá beállítva, illetve a raktárkészlete is különböző.
Az póló elejére és hátuljára kerülő nyomat mérete is változatként került rögzítésre, itt értelemszerűen nincs külön raktárkészlet, de a nagyobb nyomat drágább. Itt a példánál nincs további paraméter, de természetesen még lehetne több is (pl. a nyomat színe, pozíciója, stb.).
A fenti funkciók segítségével minden olyan adatot, paramétert, fájlanyagot bekérhetsz a vásárlóidtól, ami az egyedi termék előállításához szükséges. A funkciókat minden választható sablonban eléred, de ha speciális igényed van, az is megoldható. Vess egy pillantást erre a termékre. Még kialakítás alatt van az oldal, de itt egy komplett függönyvarrási koncepciót látsz. Megadható a pontos karnisméret, a függöny magassága, a ráncolószalag típusa és sűrűsége, stb. Ezek alapján készülhet is a teljesen egyedi, testreszabott függöny.
Nem Unas webáruházad van?
Tudjuk, hogy a legtöbb rendszer alapból nem tudja a fenti lehetőségeket. Ilyen mélységekben általában költséges fejlesztésekkel szokták megoldani az egyedi termékek rendelhetőségét. Ha a webshopodat nem Unas rendszerben működteted, érdemes elgondolkodnod a váltáson, hiszen a legtöbb funkciót itt találod, ráadásul a legalacsonyabb áron.
Hozzájárulok az adataim kezeléséhez és elfogadom az Adatkezelési tájékoztatót.
Építs márkát 7 lépésben!
Mit hol találsz az Unas rendszerben?
Az árfeltüntetés változott vagy csak a trükközés?
Hogy köszönd meg a megrendeléseket?
Legyél profi termékfotós az otthonodban!
Facebook bolt lépésről lépésre
Google Shopping beállítása az UnasShopban
A popupok új generációja: Utóajánlat
Lehoztuk a csillagokat: Polaris és Antares
Miért válaszd az Unas webáruházat?
Termékparaméter nélkül nincs webáruház
#Info#Kinézet#Fejlesztés#Integráció#Tippek#Marketing#Jog#Sikersztori#Interjú#Technikai háttér#Biztonság#Szakmai díjak#Évértékelés#Esettanulmány#Kedvezmény#Vendégposzt#Közösségi média#Piactér#Webáruház indítás
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben